देना बैंक का दिसंबर तिमाही का शुद्ध लाभ बढ़ा  
देना बैंक को 31 दिसंबर 2010 को समाप्त तिमाही के दौरान 155.21 करोड़ रुपये का शुद्ध लाभ हुआ है, जो पिछले साल की तिमाही से 15.38 फीसद अधिक है।
सार्वजनिक क्षेत्र के देना बैंक को 31 दिसंबर 2010 को समाप्त तिमाही के दौरान 155.21 करोड़ रुपये का शुद्ध लाभ हुआ है, जो इससे पिछले साल की इसी तिमाही से 15.38 फीसद अधिक है। कंपनी ने बंबई शेयर बाजार को यह जानकारी दी।  इससे गत वित्त वर्ष की इसी तिमाही में बैंक को 134.52 करोड़ रुपये का शुद्ध लाभ हुआ था। आलोच्य तिमाही में बैंक की कुल आय 23.32 फीसद की बढ़ोतरी के साथ 1,416.95 करोड़ रुपये पर पहुंच गई, जो इससे पिछले साल की इसी तिमाही के दौरान 1,149. 04 करोड़ रुपये थी।